Veľvyslanec prednášal na UMB o ekonomických úspechoch Číny
TASR, 15. marca 2016 20:24
Ako TASR informovala referentka marketingovej komunikácie UMB Zuzana Ševčíková, veľvyslanec poukázal najmä na ekonomickú stabilitu Číny.
"Pokiaľ ide o rozvoj ekonomiky, uviedol, že od 70. rokov 20. storočia do roku 2010 Čína zaznamenala obrovský ekonomický nárast, čo ju stavia do pozície druhej najväčšej ekonomiky na svete. Aj napriek rôznej kritike, Čína si stanovuje nové a vyššie ciele," uviedla Ševčíková.
Čínsky veľvyslanec informoval študentov, že rozvoj ich ekonomiky a krajiny ako takej spočíva tiež v rozvoji železníc, rýchlostných vlakov a v každoročnom vytváraní takmer desať miliónov pracovných miest pre viac ako sedem miliónov absolventov.
"V poslednej časti prednášky sa veľvyslanec vyjadril k zahranično-politickým vzťahom Číny s krajinami Európy a strednej Ázie. Poukázal na tzv. hodvábnu cestu, ktorá vedie z Číny do Európy cez strednú Áziu. Táto cesta prináša ekonomický prospech pre obe strany, dôkazom čoho je ekonomický obrat medzi Čínou a európskymi krajinami približne 60,2 miliardy eur len za rok 2014. Slovensko má zhruba šesťmiliardový podiel na uvedenom celkovom obrate," dodala Ševčíková.
Najnovšie články v rubrike
V Gbeľanoch ocenili najlepších poľnohospodárov aj najkrajší chotár
Podľa ministerky pôdohospodárstva a rozvoja vidieka SR Gabriely Matečnej súťaž motivuje všetkých poľnohospodárov.
Na trase Lipany-Košice nahradia vlaky pre poškodené vedenie autobusy
Mimoriadna situácia ovplyvní jazdu osobných vlakov.
Diaľničný privádzač Nová Polhora stále nie je v prevádzke
Obyvatelia Novej Polhory i okolitých obcí sa podľa Šimšáka každý deň na obecnom úrade dopytujú, kedy bude privádzač otvorený.